برطانوی پارلیمنٹ کے سامنے دہشت گردانہ حملہ دسیوں ہلاک و زخمی

برطانوی پارلیمنٹ کے سامنے دہشت گردانہ واقعہ میں حملہ آور سمیت ۵ افراد ہلاک اور ۴۰ زخمی ہوگئے ہیں۔

خبر کا کوڈ: ۴۲۷۰۵۲

تاریخ: ۲۳ خرداد ۲۰۱۷ - ۱۲:۰۱

کے سامنے دہشت  دسیوں ہلاک و زخمی

رسا نیوز ایجنسی کی رپورٹ کے مطابق مہر خبررساں ایجنسی نے نیویارک ٹائمز کے حوالے سے نقل کیا ہے کہ برطانوی پارلیمنٹ کے سامنے دہشت گردانہ واقعہ میں حملہ آور سمیت 5 افراد ہلاک اور 40 زخمی ہوگئے ہیں۔

اطلاعات کے مطابق لندن میں پارلیمنٹ کی عمارت کے سامنے ویسٹ منسٹر پل پر کار میں سوار حملہ آور پیدل افراد کو کچلتا ہوا پارلیمنٹ کی عمارت تک جا پہنچا اسی دوران کئی گاڑیاں آپس میں ٹکرا گئیں جس کے نتیجے میں 12 افراد زخمی ہوگئے۔

حملہ آور نے پل عبور کرنے کے بعد پارلیمنٹ کی طرف جانے کی کوشش کی جہاں پولیس اہلکار کی جانب سے روکنے کی کوشش پر حملہ آور نے چاقووں کے وار سے پولیس آفیسر کو قتل کردیا ۔

حکام کا کہنا ہے کہ پارلیمنٹ کے قریب ویسٹ منسٹرپل پر فائرنگ کی آوازیں بھی سنی گئیں جس کے بعد میٹرو پولیٹن پولیس کے اہلکاروں کی بڑی تعداد موقع پر پہنچ گئی اور پارلیمنٹ کے احاطے کی جانب دوڑتے ہوئے چاقو بردارشخص کو گولیاں مار کر ہلاک کردیا گيا جب کہ پولیس نے علاقے کو گھیرے میں لیتے ہوئے پارلیمنٹ کی جانب آنے والے تمام راستوں کو سیل کرتے ہوئے ہدایات جاری کیں کہ پارلیمنٹ ہاؤس سے کوئی بھی شخص باہر نہ آئے۔

حکام کے مطابق فائرنگ کے بعد ایک خاتون نے پل سے تھامس دریا میں چھلانگ لگا دی تھی جسے بحفاظت نکال لیا گیا تاہم انہیں معمولی چوٹیں آئیں جب کہ ایک خاتون بس کے نیچے آکر ہلاک ہوگئی ۔ریسکیو ٹیموں نے زخمیوں کو اسپتال پہنچآ دیا ہے۔/۹۸۹/ف۹۴۰/